ΓΥΜΝΑΣΙΟ ΠΟΛΕΜΙΔΙΩΝ ΣΧΟΛΙΚΗ ΧΡΟΝΙΑ 2019-2020

**ΑΝΑΚΟΙΝΩΣΗ**

Αγαπημένοι μας μαθητές και μαθήτριες,

Ευχόμαστε να είστε όλοι και όλες καλά όπως και οι οικογένειες σας. Ζούμε πολύ δύσκολες καταστάσεις και όλοι ευχόμαστε το καλύτερο για όλο τον κόσμο. Ο μόνος τρόπος να περιορίσουμε τον ιό είναι να μένουμε στο σπίτι και να ακολουθούμε πιστά τις οδηγίες των ειδικών.

Μέσω της ιστοσελίδας του σχολείου μας θα σας δώσουμε σταδιακά επαναληπτικό υλικό για όλα τα κεφάλαια των μαθηματικών που έχουν διδαχτεί. Είναι σημαντικό να ξεκινήσετε την επανάληψη και να θυμάστε ότι όλοι οι καθηγητές/καθηγήτριες σας είναι δίπλα σας.

Ως πρώτο βήμα σας καλούμε να επικοινωνείτε μαζί μας στο email

**math.gym.pol@gmail.com**

για οποιεσδήποτε απορίες , διευκρινήσεις ή σχόλια.

Θα σας παρακαλούσαμε να επικοινωνείτε μαζί μας αναφέροντας το όνομα και το τμήμα σας. Για αρχή θα θέλαμε να επικοινωνήσετε μαζί μας και να δηλώσετε ότι αρχίσατε την επανάληψη.

Τις επόμενες μέρες θα ανεβάσουμε υλικό και για τα υπόλοιπα κεφάλαια όλων των τάξεων.

Να είστε πάντα καλά και καλό διάβασμα.

Οι καθηγητές και καθηγήτριες των μαθηματικών σας.